SMZ Female Connector Producent og Supplies Kina - Dimensioner, Tegning - Shenghao Electronic\nHjem > Produkter > Subminiature stik > ALFS stik > Indhold\nSMZ Female Connectors SMZ Female Connector er en selvlåsende push-in stik udviklet på basis af SMB. SMZ-konnektor har fordele ved god stødmodstand, høj pålidelighed, lille størrelse, nem at bruge og fremragende elektrisk ydeevne. Den bruges i trådløse enheder og ...\nSMZ Female Connector er en selvlåsende push-in-stik, der er udviklet på basis af SMB. SMZ-konnektor har fordele ved god stødmodstand, høj pålidelighed, lille størrelse, nem at bruge og fremragende elektrisk ydeevne. Den bruges i trådløse enheder og instrumenter. Hvis du har brug for SMZ female connector, skal du bare kontakte os for at få tilbud.\nCenterleder: ≤ 6,0m Ohm\nUdgangsleder: ≤ 2,0m Ohm\nVSWR: Rette stik: ≤1.3\nGældende spec / std: GJB681A (MIL-C-39012)\nCrimp ferrule: kobber, forniklet eller forgyldt\nShenghao Electronic er en af de øverste niveauer Kina SMZ Connector producenter og leverandører, vi er gode til at producere højfrekvente smz female connector, velkommen til at tjekke SMZ Connector guide, dimensioner og tegning med os.\nHot Tags: Smz kvindelige stik, Kina, producent, forsyninger, guide, dimensioner, tegning, høj frekvens\nEt par af: SMZ Male Connector\nNæste: L9-75 Series RF koaksial kvindelig Connector\nSSMB stik til halvstiv eller semi-komfortable kabel


Søs Marie Serup: Danmarks farligste vælger | BT Debat - www.bt.dk\n21. nov. 2021 - 13:09\nSøs Marie Serup: Danmarks farligste vælger\nDette års kommunalvalg har været en smilende dræber. Som om det ikke var dramatisk nok, at det har kostet en partiformand posten, men det åbenbarer også en gigantisk strategisk udfordring for regeringspartiet. Dansk Folkeparti nåede ikke at sadle om i tide, og spørgsmålet er nu, om Socialdemokratiet evner at gøre det?\nDer er en særlig gruppe vælgere, som man skal kende. Da Anders Fogh Rasmussen kom til magten i 2001, vandt han dem. I slutningen af 00erne og frem mod Dansk Folkepartis bedste valg nogensinde i 2015 vandt DF dem. Og i 2019 vandt Socialdemokratiet dem.\nDe er blevet kaldt mange forskellige ting gennem årene, men lad os her nøjes med at kalde dem »tryghedssøgende«. Og det, man skal vide om dem, er, at de er flygtige. De flytter sig gerne – og ofte.\nUnder coronakrisen fandt de tryghedssøgende vælgere et trygt og stærkt favntag hos statsminister Mette Frederiksen. Og det er ikke, fordi de har forladt hende i hobetal nu, men når hun favner de tryghedssøgende vælgere, har det den direkte konsekvens, at andre vælgere får et voldsomt skub væk fra Socialdemokratiet.\nJagten på de tryghedssøgende har kostet Socialdemokratiet dyrt i tilslutningen i byerne\nSocialdemokratiet har trukket de tryghedssøgende vælgere til sig med blandt andet Arne-reformen, og det er nu blevet udbygget med det, man kan kalde Dybvad-strategien efter boligminister Kaare Dybvad Bek. Hvor man flytter arbejds- og uddannelsespladser ud i landet, laver tvungen elevfordeling på gymnasier og favoriserer visse boligformer og faggrupper over andre. De tryghedssøgende vælgere har kortere uddannelser, lavere husstandsindkomst og bor dér, hvor arbejdspladserne flyttes hen.\nDen bevægelse har samtidig skubbet andre vælgere væk fra Socialdemokratiet. Dem, der er mest i opposition til Dybvad-strategien, er de mennesker, der har samlet sig i de danske byer.\nFor dem er de tryghedssøgende vælgere den direkte antitese til, hvad de selv mener. Derfor har jagten på de tryghedssøgende kostet Socialdemokratiet dyrt i tilslutningen i byerne. Og oven i den problemstilling lander et lige så grundlæggende problem.\nOmkring årtusindskiftet samlede de tryghedssøgende og den brede middelklasse sig om at insistere på en udlændingepolitisk dagsorden. Den ramte alle, men på forskellig måde. I dag er der en ny dagsorden, som i politisk kraft kan sammenlignes med den gamle udlændingedagsorden, nemlig den grønne dagsorden.\nMeget tyder på, at omkostningen ved at vinde de tryghedsøgende vælgere har været for omkostningsfuld\nAlle grupper har taget den til sig – men på forskellig måde. For de tryghedssøgende er tilgangen præget af en ekstremt individuel tilgang. De kan for eksempel frygte en oversvømmelse af lige præcis deres hus. Sådan rammer den grønne dagsorden ikke i byerne. Her ser man den grønne dagsorden som den strukturelle udfordring, der bør trumfe alle andre i de kommende årtier. Løsninger kan kun blive for små.\nMan kan bruge det billede, at den socialdemokratiske kampagnemaskine er Saurons øje i 'Ringenes herre'. Lige nu holder Saurons øje fokus på hobbitterne uden at se den langt farligere modstand, der er ved at samle sig et andet sted.\nI politik kan man heldigvis se i mere end én retning. Men meget tyder på, at omkostningen ved at vinde de tryghedssøgende vælgere har været for omkostningsfuld. Læg dertil, at Socialdemokratiet er endt på den forkerte side af den nye superdagsorden – den grønne omstilling – ligesom de for 25 år siden gjorde med udlændingepolitikken.\nFor Dansk Folkeparti er det nu en ren overlevelseskamp. De tryghedssøgende vælgere har haft det godt hos Mette Frederiksen, efter de forlod DF. Men hvem ved, hvornår de igen sætter sig i bevægelse?\nBorgmester i Holbæk Christina Krzyrosiak Hansen. Foto: Niels Ahlmann Olesen\nMed 18.590 personlige stemmer har socialdemokraten Christina Krzyrosiak Hansen fået næsten halvdelen af de afgivne stemmer i Holbæk. Det har ikke blot sikret, at hun kan beholde posten som borgmester i kommunen, men også placeringen som dette valgs største stemmesluger.\nPå andenpladsen finder man også en socialdemokrat, nemlig The Queen of the North, som man ville sige i 'Game of Thrones', Birgit S. Hansen, som fik 40 procent af Frederikshavn Kommunes stemmer.\nDet er mildt sagt imponerende resultater fra to S-kvinder fra kommuner, der har haft sit at kæmpe med. Men talent kan som bekendt ikke holdes nede!\nFormand for Dansk Folkeparti Kristian Thulesen Dahl. Foto: Nils Meilvang\nMed Kristian Thulesen Dahls annoncering af sin afgang er spekulationerne om fremtidens DF-formand gået i gang. Partiet vil på et ekstraordinært hovedbestyrelsesmøde i weekenden fastlægge processen frem mod et ekstraordinært årsmøde, hvor man kan vælge en ny formand.\nValget af ny formand vil både fastlægge retningen for Dansk Folkeparti politisk og afgøre mulighederne for at genetablere sig som et parti med noget særligt at tilbyde danskerne.\nMen de delegerede eller medlemmer, som kommer til at afgøre valget, gør klogt i at skrive sig bag øret, at magten i DF er designet til at give formandsposten maksimal beskyttelse. Den, de vælger, bliver siddende, indtil vedkommende selv beslutter at gå. Det lærte de i hvert fald af Kristian Thulesen Dahls formandstid.\nDe to SFere Jacob Mark og Pia Olsen Dyhr, da partiet holdt valgfest på Borups Højskole i København. Foto: Philip Davali\nDramaet oven på kommunalvalget har været så stort, at flere historier er druknet i mængden. Herunder det faktum, at både Radikale Venstre og SF fik gode valg.\nRadikale Venstre fik det bedste valg siden 1974, herunder det bedste valg i København nogensinde og fremgang i 24 kommuner. Partiet har tilsyneladende fundet melodien igen.\nSF er det centrum-venstre parti, der går mest frem på landsplan. De er nu repræsenteret i næsten alle byråd, for eksempel vandt de to pladser i Aalborg og Odense efter at have været helt ude af byrådet i den forgangne periode og fik markant fremgang i Aarhus. Dertil også et par borgmesterposter.\nDen socialdemokratiske regering er altså omgivet af støttepartier, der har godt fat i vælgerne. Det er en god nyhed for hele rød blok.


Fysioterapeutuddannelsen Parkvej 190, 4700 Næstved - PDF\nDownload "Fysioterapeutuddannelsen Parkvej 190, 4700 Næstved"\n1 Mødereferat Mødedato: Torsdag den 3. juni 2010 Mødested: Campus Næstved Fysioterapeutuddannelsen Parkvej 190, 4700 Næstved Journalnummer: Til stede: Afbud: Lise Hansen, Hans Lund, Signe Lind Mortensen, Lisbeth Schrøder, Iben Holm Fogstrup, Marcus Munch, Merete Buchwald (fra 13.30), Bodil Vassard og Tomas Bech Madsen Jytte Wagner, Jette Olesen, Susanne Stubgaard, Peter Johansen, Aase Bjerring, Pernille Hansen og Kim Petersen Dagsordenspunkter 1. Velkomst og præsentation Orientering om University College Sjælland og fysioterapeutuddannelsen Orientering om uddannelsesudvalgets kompetencer og opgaver Orientering om udvalgets hidtidige temaer, prioriteter og arbejdsform m.m Konstituering, herunder valg af formand Godkendelse af forretningsorden Drøftelse om aktuelle undersøgelser: Drøftelse af forslag til temaer for det kommende år, herunder implementering af relevante mål i UCSJ s udviklingskontrakt Mødeplan 2010/ Eventuelt /6\n2 1. Velkomst og præsentation 1.1 Resumé Udvalgets fungerende formand Lise Hansen bød velkommen og lod deltagerne præsentere sig. 2. Orientering om University College Sjælland og fysioterapeutuddannelsen 2.1 Resumé Uddannelsesleder Bodil Vassard orienterede om University College Sjælland og fysioterapeutuddannelsen. University College Sjælland har fire campusser med hver deres direktør. Fysioterapeutuddannelsen udbydes i både Næstved og Roskilde. Kim Petersen er uddannelsesdirektør for uddannelsen. Hun oplyste, at der i forbindelse med et længere ledelsesudviklingsforløb i University College Sjælland med konsulentfirmaet Cairos nu foreligger et udkast til et fælles ledelsesgrundlag. Der er ved at blive lagt sidste hånd på dette, før det skal præsenteres i relevante fora i organisationen. På campus Roskilde forventes byggeriet snart at gå i gang. I januar 2012 skal den nye campusbygning kunne tages i brug. Der er nedsat et byggeudvalg, en styregruppe og en referencegruppe. Der arbejdes med processer, som indtænker medarbejderinvolvering i processen, således at fagspecifikke hensyn tages. På fysioterapeutuddannelsen satses på kvalitetssikringsmekanismer. Der er nu personalemæssigt kompenseret for de 20 studiepladser som i sommeren 2009 er flyttet fra Campus Næstved til Campus Roskilde, idet 1,25 OU er overført til Campus Roskilde, der skal bruge disse læreressourcer til opstart af nye hold pr Campus Næstved har dette år oplevet en særlig stor mængde overflyttere til Metropol. Der arbejdes i ledelsesnetværket med at udvikle på procedurerne i forbindelse med overflytning, så de er mere acceptable for den afgivende institution. Bodil Vassard oplyste, at der optages 65 % gennem kvote 1 og 35 % gennem kvote 2. Der optages 52 i Roskilde (to hold) og 80 i Næstved (fire hold). Alt tyder på god søgning igen i år, også blandt 1. prioriteterne. Man har ansøgt ministeriet om en forhøjelse af normeringen med 50 studerende, men har ikke modtaget svar endnu. Lise Hansen oplyste, at University College Sjælland har fået en ny bestyrelse, og at man kan orientere sig om den på hjemmesiden. Hun spurgte om nyhedsbrevet til bestyrelsen også kan sendes til uddannelsesudvalgets medlemmer. 2/6\n3 3. Orientering om uddannelsesudvalgets kompetencer og opgaver 3.1 Resumé Bodil Vassard gav en kort, overordnet orientering om uddannelsesudvalgets kompetencer og opgaver. Kort fortalt er udvalget rådgivende, men har en vigtig funktion som løbende, eksterne indblik i uddannelsens indhold. Lise Hansen anførte, at udvalget reelt har stor indflydelse og stor frihed i emnevalg. Hans Lund opfordrede uddannelsens ledere, undervisere og studerende til virkelig at udnytte de eksterne medlemmers kompetencer. Herefter fulgte en drøftelse om udvalgets muligheder. Merete Buchwald anførte, at udvalgets holdninger og vurderinger af efter- og videreuddannelsesområdet er meget vigtig. 4. Orientering om udvalgets hidtidige temaer, prioriteter og arbejdsform m.m. 4.1 Resumé Lise Hansen oplyste, at det tidligere udvalg besluttede at holde tre møder á tre timers varighed om året, så der ville være mere tid til temaer, f.eks.: sammenhæng mellem forskning og praksis, arbejdsmarkedsmatch (aftageres vurdering af dimittender), praktik, studieordning & modulbeskrivelse, dimittendundersøgelse. Hans Lund oplyste, at når kandidatuddannelsen i fysioterapi på SDU er godkendt vil universitetet invitere alle skolerne til en drøftelse om hvordan det kan sikres at professionsbachelorer kan optages direkte. Merete Buchward opfordrede til at se nærmere på diplomuddannelse og kandidatuddannelse. Hun oplyste, at professionshøjskolerne på landsplan er inviteret til møde med Danske Fysioterapeuter. Drøftelse om de regions- og kommunalt udpegede medlemmers tilbagemeldingsmuligheder. Vigtigt at udvalget er forbundet direkte eller indirekte med de lokalt og regionalt folkevalgte organer. Lise Hansen orienterede om dialogmødet med lederforum (bestyrelsesformand, rektor, uddannelsesdirektører og uddannelsesudvalgsformænd) den 15. april Det var et rigtig godt møde med fokus på status for uddannelsesudvalgenes arbejde. Man havde bl.a. drøftet praktikpladser og om der kunne være mening med et fællesmøde for de studerende i uddannelsesudvalgene. Lisbeth Schrøder spurgte om kontakten til de øvrige uddannelsesudvalg, og det blev oplyst, at der den 13. oktober afholdes det årlige møde i Dialogforum, der består af uddannelsesudvalgene, uddannelseslederne, direktionen og bestyrelsen. 3/6\n4 5. Konstituering, herunder valg af formand 5.1 Resumé Lise Hansen oplyste, at hun var villig til genvalg. Hans Lund og Bodil Vassard anbefalede hendes genvalg. 5.2 Beslutning/konklusion Lise Hansen blev genvalgt som formand for udvalget. 6. Godkendelse af forretningsorden 6.1 Resumé Forslag til forretningsorden blev forelagt. Der var en længere drøftelse om formuleringen med, at suppleanter ikke kan deltage i møderne. Hans Lund fandt, at det kun er relevant i forhold til uddannelsens undervisere, der skal være repræsenteret med mindst én person på møderne. Der var endvidere spørgsmål om dekanen for efter- og videreuddannelses evt. deltagelse, jf. pkt. 2 under Deltagelse i udvalgets møder. 6.2 Beslutning/konklusion Det besluttedes, at sætningen vedr. suppleanter ændres til: Der er formelt ikke udpeget suppleanter til udvalget. Herudover er ordene efter- og videreuddannelseschefen rettet til dekanen for efterog videreuddannelse. Med de rettelser blev forretningsordenen vedtaget. 7. Drøftelse om aktuelle undersøgelser: 7.1 Resumé Bodil Vassard orienterede om de forskellige undersøgelser (hendes slides er efterfølgende udsendt til udvalget). Der blev sat fokus på undersøgelserne blandt aftagere og dimittender. Studenterundersøgelsen tages op på udvalgets næste møde. Fra aftagernes side var der bl.a. blevet fokuseret på vigtigheden af dimittendernes refleksionsevner og målretning til forskellige målgrupper. Dimittenderne havde peget på behovet for mere inddragelse af såvel praksissiden som forskning i uddannelsen. 4/6\n5 Iben Holm Fogstrup oplyste, at lærergruppen allerede nu drøfter, hvordan man kan klare de forskellige indsatsområder. Man vil gerne have universiteterne med ind i undervisningen, f.eks. gennem gæstelærere. Hans Lund fandt det vigtigt, at alle undervisere har en god forståelse for og interesse for forskning, og han fandt, at fysioterapeuter/-studerende generelt er meget modtagelige for forskning. Merete Buchwald opfordrede til at bruge pædagogik inspireret af forskningsmetodik. Lisbeth Schrøder orienterede om oplevede barrierer med at bruge forskningen ude i praksis, på grund af forskelligt sprog. Forklaring om, at ph.d. ikke er finere end andet, men derimod højst gavnligt for alle. Marcus Munch fandt, at der sagtens kan være mere sparring/kobling mellem forskning og praksis. Hans Lund takkede for informationerne og bad om, at udvalget altid orienteres grundigt om den type undersøgelser. 7.2 Beslutning/konklusion Studentertilfredshedsundersøgelsen tages op på næste møde. 8. Drøftelse af forslag til temaer for det kommende år, herunder implementering af relevante mål i UCSJ s udviklingskontrakt Resumé Man drøftede kort temaer (udover de, der allerede havde været nævnt tidligere på mødet). Tomas Bech Madsen orienterede kort om elementer i udviklingskontrakten af relevans for udvalgets fokuspunkter. 8.2 Beslutning/konklusion Emner på de kommende møder bliver bl.a. følgende: * Efter- og videreuddannelse * Studentertilfredshedsundersøgelsen * Sammenhæng mellem uddannelse, forskning og praksis * Praktikpladser * Modulbeskrivelser * Matcher uddannelsen aftagerfeltet, herunder nye beskæftigelsesfelter, f.eks. quick care? 5/6\n6 9. Mødeplan 2010/ Resumé Lise Hansen foreslog, at det oprindeligt fastlagte temamøde den 7. oktober udsættes på grund af Dialogforum-mødet den 13. oktober. Hun foreslog, at temamødet flyttes til den 24. november. 9.2 Beslutning/konklusion Udvalget besluttede følgende møder i efteråret 2010: Onsdag den 13. oktober kl i Næstved (Dialogforum 2010) Onsdag den 24. november kl i Sorø (temamøde) Emnet for temamødet bliver muligvis de kliniske undervisere. Også studentertilfredshedsundersøgelsen kommer på. 10. Eventuelt 10.1 Resumé Der var intet under dette punkt. 6/6\nFysioterapeutuddannelsen Universitetsvej 1, P2/P3, Trekroner, 4000 Roskilde\nMødereferat Mødedato: Fredag den 11. februar 2011 Mødested: Campus Roskilde Fysioterapeutuddannelsen Universitetsvej 1, P2/P3, Trekroner, 4000 Roskilde Journalnummer: Til stede: Afbud: Lise Hansen, Jytte


Unge, rusmidler og sociale netværk\nHjem › pubhubAuto › Unge, rusmidler og sociale netværk\nØl, hash og Bacardi Breezers - til folkeskolefester, i fredagsbarer og på ferier til Sunny Beach. Unge danskere har et rekordhøjt forbrug af rusmidler, og til trods for dyrt anlagte oplysningskampagner overskrider mange teenagere hver weekend de vejledende grænser for antallet af genstande.\nHvordan får man de unge i tale? Og hvordan får man dem til at ændre adfærd og handle mere ansvarligt? Unge, rusmidler og sociale netværk tager udgangspunkt i, at rusmidler på godt og ondt er en betydningsfuld del af de sociale sammenhænge, unge mennesker indgår i, og leverer dermed et godt grundlag for rådgivning af unge.\nPå baggrund af interviews, deltagerobservationer og spørgeskemaer kortlægger bogens artikler det komplekse sociale spil omkring brugen af rusmidler. Undersøgelserne viser, at unge bruger deres fest- og drikkepraksis til at iscenesætte et tilhørsforhold til bestemte vennegrupper og værdier - og lægge afstand til andre. Bogen fokuserer desuden på emner som børn og forældres forhandlinger af regler vedrørende alkohol, den sociale dynamik i misbrugsramte familier og betydningen af rusmiddelguiders sprogbrug.\nUnge, rusmidler og sociale netværk samler den nyeste viden fra Aarhus Universitets Center for Rusmiddelforskning. Målet er ikke at give handlingsanvisninger og anbefalinger men at skabe indsigt i de unges - og forældrenes - overvejelser og erfaringer. Bogen vil derfor være værdifuld læsning for både socialarbejdere, undervisere og interesserede forskere.


Pension Tony - Ludkovice | Camping, indkvartering, anmeldelser\nPension Tony - Ludkovice\nEt sommerhus med have og udendørs pool er ideel til at bo 1 til 3 familier sammen med muligheden for at bruge 15 senge. Obejkt ligger i landsbyen Ludkovice 5 fjernt fra kurbyen Luhacovice og 15 km fra byen Zlin. Det omkringliggende skovklædte landskab, rolige omgivelser, nærhed til spa by og vandreservoiret Pozlovice fjern 5 km er ideelle til familie rekreation. Pension Tony er beliggende i udkanten af landsbyen. Det er beliggende i et nyrenoveret familiehus med 6 værelse, køkken, spisestue og stue. Huset har satellit-tv og billard. Pensionatet har et udendørs siddeområde i haven og en udendørs swimmingpool (7 × 3 m). Indkvartering er uden boarding. Der er et rummeligt og moderne køkken i stueetagen. Ludkovice har en swimmingpool med et sportscenter og en dæmning, hvis omgivelser er ideelle til vandreture og cykling. Der er en pilgrimsfærdskirke Provodov beliggende i skovstien 5 km.\nVælg bedømmelseGiv Pension Tony - Ludkovice 1 / 5Giv Pension Tony - Ludkovice 2 / 5Giv Pension Tony - Ludkovice 3 / 5Giv Pension Tony - Ludkovice 4 / 5Giv Pension Tony - Ludkovice 5 / 5\nMatematisk eksempel * 15 + 0 =


Bygningsplacering og billedopdateringer i Google Earth - Hjælp til Sketchup\nHjælp startsideEfter SketchUp3D-lager\n3D-lagerTekniske problemerAfventende version er ikke baseret på Nuværende versionBygningsplacering og billedopdateringer i Google Earth\nHver gang, der føjes nye billeder til Google Earth, ændres billedjusteringen en smule. Dette sker, fordi nye billeder næsten altid er bedre justeret end gamle billeder. Afhængigt af kvaliteten af de gamle billeder kan disse ændringer være meget små, men de kan også være ret synlige. Bygninger i 3D-lager er justeret til Google Earth-billeder, så når billederne ændres, justeres bygningerne muligvis forkert. Hvis du har modtaget en af nedenstående meddelelser, kan din bygningsplacering have ændret sig på grund af en billedopdatering:Din bygnings placering er blevet opdateret, så den passer til en ændring af et Google Earth-billede.\nDenne meddelelse angiver, at vi har opdaget et justeringsproblem med din bygning, og vi har automatisk omjusteret den, så den passer til det nye billede. Du kan kontrollere, at den er korrekt ved hjælp af linket Vis i Google Earth på siden for modeloplysninger. Google Earth-billedet er blevet opdateret. Kontroller bygningens placering, og opdater efter behov.\nI dette tilfælde har vi opdateret Google Earth-billeder i nærheden af din bygning, men vi har ikke kunne omjustere den automatisk. Vi anbefaler, at du kontrollerer din bygnings placering ved hjælp af linket Vis i Google Earth på siden for modeloplysninger. Hvis placeringen skal justeres, skal du redigere din model og uploade den igen som en ændring. Vi gennemgår den automatisk, så den kan medtages i Google Earth.\nReparerer modeller i Google Bygningsværktøj


Hvad mener I om situationen i Grækenland?\nEr det det rigtige valg regeringen har truffet, med at stoppe for yderligere lån og tilbagebetaling?\nLogisk set kan man ikke afvikle gæld med mere gæld, det svarer jo til at hjælpe og tørlægge en alkoholiker med alkohol. Men hvad skal grækerne gøre, er de på rette spor ved at erklære sig statsbankerot, så de kan starte forfra som vi så det i Island for nogle år siden?\n6 grunde til at den Græske regering anbefaler et nej\nBankerne i Grækenland forbereder nu “bail-in haircut” med op til 30 % på bankkundernes kontoer, på samme måde som vi så på Cypern for nogle år siden. Det gør de for at afværge et kollaps til trods for at grækerne som EU borgere stadig er dækket af indskyder garantien på 100.000 euro, det viser bare endnu engang at penge indsat i bank systemet på ingen måde er sikkert.\nCypernkrisen afslørede med al tydelighed indskydergarantien ikke er det papir værd den er skrevet på. Ironisk nok var det dengang EU og ikke Cypern der forsøgte at omgå reglerne. Selvsamme EU der kun få år tidligere havde indført garantien.\nIndskydergarantien er formentlig fin hvis en mindre bank går ned. Men er der tale om en stor bank eller et helt land der havner i uføre er den næppe meget værd.\nJeg mener, at det er det helt rigtige grækerne gør, hvis de afviser flere lån. Grækenland har reelt været bankerot i flere år. Problemet er, at kreditorerne ikke tør formelt at tage tabet, og derfor bliver ved med at låne dem endnu flere penge, så de kan tilbagebetale forfaldne lån og de høje renter. Men det er ikke holdbart, og gør bare Grækenland endnu mere insolvent. Den eneste langtidsholdbare løsning er efter min mening en statsbankerot for Grækenland, og at kreditorerne realiserer de tab de reelt allerede har lidt.\nJeg synes i øvrigt, at markederne reagerer meget usædvanligt på denne krise, i forhold til andre tilsvarende kriser.\nVolatiliteten på aktiemarkederne er ikke steget så meget som jeg mener den burde, og det på trods af, at der i stigende grad investeres i aktier med gearing.\nBitcoin er steget, og jeg synes mere og mere bitcoin begynder at opføre sig som ædelmetallerne før i tiden gjorde ved finansielle kriser.\nÆdelmetallerne er faldet, hvad der ellers er helt uhørt i forbindelse med finansiel uro. Men her sker der helt usædvanlige ting på papir-markederne, specielt hvad angår derivaterne. Jeg har ellers ikke været meget for at tale om prismanipulation (i form af lavere priser over længere tid), men her har jeg en mistanke om, at priserne manipuleres ned, og at det reelt er centralbankerne, som står bag.\nDe bliver nødt til at defaulte på en stor del af deres gæld – uanset om de bliver i EU eller laver en exit. Hvis jeg var Græker ville jeg foretrække at defaulte, gå over i Drachmer og lave de reformer der skal til. Det smarte ved at have Drachmer er, at deres elendige konkurrenceevne vil blive straffet via en svækket valuta, hvilket befolkningen ikke kan placere skyldsmæssigt. Hvis de bliver i EURO’en kan det kun ske via reformer, nedskæringer og fyringer. Så går folk på gaden med det samme, og vælter den siddende regering inden reformerne er på plads, og den nyvalgte regering vil straks omgøre det hele, hvorefter man er lige vidt.\nKunsten er at få lavet de reformer der skal til med befolkningens vidende. Dette kan ikke lade sig gøre mens de er i EURO’en. Med Drachmer vil 95% (99%?) af befolkningen ikke forstå mekanismen i en devaluering –> inflation og forringet købekraft, hvorfor de vil “acceptere” forandringerne, da de ikke vil forstå hvad der foregår, og vigtigst, ikke vide hvem de skal give skylden. Om det er nok ved jeg ikke. De bliver jo nødt til at hæve pensionsalderen og fyre en stor del i den offentlige sektor. Det er tæt på politisk umuligt, men måske piben får en anden lyd, når de ligepludselig ikke kan importere medicin og mad.\nAt de ikke gjorde alt det her for 5 år siden, skyldes at det europæiske banksystem ville risikere en “Lehmann event”, da rigtig mange europæiske banker havde græsk statsgæld på bøgerne. Disse obligationer er igennem de seneste 5 år ført over på balancerne i EFSF/ECB. Så nu rammer defaulten de europæiske skatteborgere i stedet (hvilket 99% heller ikke fatter). Det ironiske er, at en stor del af fundingen i f.eks. EFSF faktisk udgøres af ligeså håbløse økonomiske tilfælde som Italien og Spanien.\nLænge leve EU.\nPS. IMF har også pisset i nælderne ifm. Grækenland. Til de interesserede kan jeg sende en pdf med seneste udgave af “things that make you go hmm…” som desværre ikke er en gratis udgivelse mere. Her er temaet IMF i denne uge. Skriv til morten_skipper på hotmail hvis i vil have en kopi.\nMortenSkippers indlæg er indsigtsfuldt, og værd at læse endnu en gang.\nNår jeg i sin tid stemte imod euroen skyldtes det ikke, at jeg havde noget imod en fælles valuta, og at jeg absolut ville beholde kronen. Nej, det var fordi jeg forudså, at man ved at samle så forskellige økonomier under en fælles valuta ville få ubalancer, som ville ende med alvorlige sociale spændinger. Dengang argumenterede jeg for, at euroen – på sigt – ville være en god ide, men at man først skulle koncentrere sig om at få det indre marked til at fungere bedst muligt, og så give det indre marked 20-30 år at virke i, så økonomierne ville konvergere, før man indførte en fælles valuta. Men desværre blev den alligevel indført i alt for forskellige økonomier. Politisk hybris der straffes af Nemesis, som vi nu kan se.\nJeg tror det mest sandsynlige scenarie lige nu er, at Grækenland forsøger at blive i euroen. Ingen grækere vil have drachmer, da de ved de vil blive mindre og mindre værd, så euroen vil forblive i omløb (officielt, eller uofficielt og måske ulovligt), og skabe sociale spændinger mellem dem der har euro, og dem der kun har drachmer.\nDen nuværende regering vil lade staten gå bankerot, og i den forbindelse nationalisere de allerede fallitte banker som en “reorganisering”. Al udenlandsk gæld – både statens og bankernes – vil ved lokal græsk lov blive aflyst. Det samme kommer nok til at gælde gæld til den græske centralbank, der er en del af ECB, og i den forbindelse nok vil blive regnet for en del af udlandet.\nHvor drachmer næsten vil tvinge staten til at balancere budgettet, vil fortsat brug af euro tvinge staten til helt at balancere budgettet da de kun har indskuddene i de nationaliserede banker fratrukket den indenlandske gæld, og ikke længere kan trykke euro-sedler. Uanset hvad bliver det en hård periode for Grækenland. Men politisk kan regeringen nu overfor befolkningen sige, at landet blev tvunget til det.\nDet ironiske er, at de uden support fra en centralbank eller andre lånemuligheder reelt er tvunget til at følge det tyske ideal om, at centralbanken skal være helt uafhængig.\nSelvom jeg ikke er ekspert i spilteori, har jeg studeret emnet. Og ud fra tidligere træk, og den nuværende stilling tror jeg det er sandsynligt, at Grækenland vil forsøge at blive i euroen. Svagheden ved strategien er, at det er meget fristende at indføre drachmer, eller begynde at udstede IOU’er, hvad der er nogenlunde det samme.\nTak for ros PMPirate.\nJeg tror du har ret i din anskuelse af det mest sandsynlige scenarie: de forbliver i EURO’en. Hvis jeg skulle sætte odds på ville jeg sige 70% for og 30% imod lige nu.\nDette ændrer ikke ved, at jeg tror at grækerne ville have bedst af en “pause”. Eksempelvis starte med at defaulte på gælden, og så 3-5 år på Drachmer hvor de får styr på deres land, hvorefter de kan blive tilbudt en plads i EU igen hvis det lykkes. Så vil der også være lidt gulerod i det for det græske folk, hvilket der i den grad er brug for.\nDu kan også meget vel have ret i, at de vil defaulte og forblive i EURO’en. Dog er jeg meget spændt på, hvordan markedet vil reagere overfor et sådant udfald, da yderpartierne i Italien, Spanien, Portugal og Frankrig mm. står med fråde om munden i udsigten til bare at kunne løbe fra deres gæld på græsk manér. I dette tilfælde vil de problemer du nævner omkring en fælles valuta virkelige blive tydelige for det kan den fælles mønt og banksystemet ikke holde til. Så spørgsmålet er, om EU kan tåle at netop det scenarie danner præcedens?\nSå med udgangspunkt i spilteori – hvad ønsker EU(Merkel) egentlig? Vil det ikke være bedre for EU-projektets overlevelsesmuligheder, hvis Grækenland defaulter og exiter i stedet for at defaulte og forblive?


11 spabade med farlig fejl solgt i Danmark | TV2 Nord\n11 spabade med farlig fejl solgt i Danmark\nEfter en mand fra Nordjylland har fået voldsomt stød i et udendørs spabad, viser det sig, at i alt 11 spabade, der potentielt er livsfarlige, er blevet solgt i Danmark.\n04. jun 2015, kl. 17:19\nSidste sommer sendte de hollandske myndigheder en advarsel ud til alle europæiske lande, efter to personer i Holland havde fået stød i et oppusteligt spabad fra MSpa. Myndigheden skriver i advarslen gældende for en række modeller: Risiko for elektrisk stød - og drukning.\nAlligevel har Martin Jensen fra Nørager kunnet købe spabadet i en nethandel med et dansk firma for en måned siden.\n- Jeg bliver dybt rystet over, at det kan lade sig gøre at købe sådan noget. De ved der er børn, som bader i det. Og så selv om de er så farlige, og så fortsætte med at sælge dem, siger Martin Jensen til TV2 Nord.\nMartin Jensen og hans hustru fik i sidste uge et voldsomt stød, da de brugte spabadet af modellen MSpa Nest B-100.\nForhandleren Aquaproof beklager, og oplyser til TV2 Nord, at det er en fejl, at de har solgt en gammel udgave af spabadet, som indeholder fejl på varmelegemet. Indehaver Per Grønning skriver til TV2 Nord:\n"Jeg har købt 14 stk i januar fra et dansk firma, som jeg var blevet lovet var den nye version. Jeg har været naiv og ikke åbnet alle kartoner og tjekket spa serie nummer. Den må jeg tage på min kappe."\nPer Grønning oplyser, at 11 af de 14 spabade er blevet solgt.\n"Det er jeg naturligvis rigtig ked af og det må ikke ske. Produkter med 2013 varmeelement tages tilbage fra kunden. Det drejer sig om 11 stk. Vi har mailet til kunder i går og er i dialog med sikkerhedsstyrelsen", skriver Per Grønning.\nDen danske Sikkerhedsstyrelse har handlet på advarslen fra Holland, som kom sidste år, så produktet burde ikke være på det danske marked længere.\n- Det her konkrete spabad, der har det her problem, det må ikke være på det danske marked. Der har været syv forskellige importørerled, som har fået det her spabad til salg på det danske marked, og det er blevet salgsstoppet på det danske marked, siger Mette Cramon, der er fungerende kommunikationschef hos Sikkerhedsstyrelsen.\nAdvarslen omhandler en række af MSpas modeller produceret i 2013, hvor der kan være en fejl på varmelegemet, og det kan udgøre risikoen for stød.\nSikkerhedsstyrelsen har nu hentet familiens Jensens spabad, og vil undersøge sagen nærmere.\n- Det er så også vigtigt at sige, at der kan være masser af andre typer oppustelige spabade, som kan være fuldstændig sikre, men den her type vi har advaret imod, der opfordrer vi indtrængende forbrugerne til, at de skal stoppe med at bruge det, og så skal de henvende sig, der hvor de har købt det, siger Mette Cramon.\nIfølge Martin Jensen målte Sikkerhedsstyrelsen 165 volt i deres spabad. Oplevelsen har chokeret hele familien i Nørager.\n- Det er jo fuldstændigt vanvittigt. Man køber et bassin, og regner med at man skal hygge sig, og børnene kan lege deri, og så finder man ud af, at det er livsfarligt. Det er da skræmmende, siger Martin Jensen.\nAquaproof har tilbudt Martin Jensen et nyt spabad, men det har han takket nej til.


Guide til museer - HørsholmMuseum.dk\nDer er forskellige ting, man bør være opmærksom på, når man skal på museum.\nHvad er det godt at forberede sig på?\nHvad skal man huske at have med?\nHvilke museer er gode til hvilke grupper?\nOg flere andre spørgsmål kan man have i tankerne, inden man skal på museum. Herunder gøres der et forsøg på at svare på nogle af dem.\nInden du tager på museum\nDer er altid nogle ting, som det er godt at undersøge, inden man tager på et museum for første gang. Det er f.eks. væsentligt at vide, hvor det ligger, hvornår det har åbent, og for de fleste måske også hvad det koster at komme ind. Hvis man har undersøgt det, er det ikke alle, der har behov for at undersøge mere.\nDet kan dog også være en god idé for nogle at finde ud af, om museet f.eks. er kørestols- eller rollatorvenligt, hvis man er dårligt gående. Eller om det er børnevenligt, hvis man har intentioner om at skulle have børn med på museum. Derudover er det også rart nok at vide lidt om, hvad museet fokuserer på, inden man betaler entré.\nHvis noget af museets udstilling er udenfor, og man er der på en varm sommerdag, er det godt at medbringe solcreme og en flaske vand, så man ikke bliver solskoldet og dehydreret. Derudover bør man også være opmærksom på, om det er muligt at medbringe f.eks. barnevogne og rygsække på det museum, man påtænker.\nGuide til museer i Hørsholm\nHører man til grupperne, der er historisk interesserede eller kunstinteresserede, er der flere spændende museer i Hørsholm og omegn. For de kunstinteresserede kan bl.a. kunstmuseerne Nivågårds malerisamling og Louisiana anbefales.\nEr man mere historieinteresseret, kan man f.eks. tage et smut forbi Hørsholm Mølle, Hørsholm Egns Museum eller Karen Blixen Museet. De giver alle indblik i forskellig historie.


Hold din form på ferien med disse fire tips - Salling Sport\nDet kan være svært at holde formen, når man er på ferie. De mange fristelser kan være svære at modstå, selvom du måske ønsker at forbedre eller holde strandkoppen ved lige. Her er fire gode tips, der kan hjælpe dig med at holde formen på ferien og samtidig nyde den til fulde.\n1. Pak løbeskoene\nDet er altid en god idé at pakke løbeskoene og et sæt træningstøj til at løbe i. De fleste feriedestinationer tilbyder fantastiske omgivelser, der gør det oplagt at tage løbeskoene på og komme ud og se sig omkring.\nOm det er strand eller skov, land eller by – de fleste steder finder du en ny, spændende rute, der får løbeturen til at virke endnu mere tiltalende. Samtidig er det en oplagt måde at få set sig omkring på. Husk derfor løbeskoene og snig et par løbeture ind undervejs på din ferie. Det vil uden tvivl komme dig til gode.\n2. Tjek op på faciliteterne\nDet er altid en god idé at tjekke op faciliteterne, der hvor du bor. Det gælder først og fremmest dit hotel, men også hvad der ellers er af muligheder i nærheden. Mange hoteller og ferieboliger stiller efterhånden træningsfaciliteter til rådighed, så du har muligheden for at træne lige ved hånden. Er der ikke et træningscenter, hvor du bor, er der højst sandsynligt mulighed for at finde noget i området omkring.\nVil du gerne være garanteret muligheden for et træningscenter på din ferie, kan du altid sørge for at booke et sted med de rette faciliteter hjemmefra. På den måde får du præcis de faciliteter, du har brug for og dermed bedre muligheder for at holde din form på ferien.\n3. Tænk på hvad du spiser\nSelvom du er på ferie, er der ingen grund til at droppe en nogenlunde fornuftig kost. For de fleste er en stor del af det at rejse forbundet med kulinariske oplevelser, og derfor er der ingen grund til at gå ned på den mad, du spiser.\nDe fleste er også friske på at prøve nye ting, når de rejser. Så den ellers velkendte fastfood er der ingen grund til at jagte på ferien. Med andre ord kan du komme langt med en smule omtanke i forhold til din kost. Prøv noget nyt, drop den smeltede ost på daglig basis, og spis varieret. Sundt behøver ikke at være kedeligt.\n4. Svøm, svøm og atter svøm\nHar du bestilt en afbudsrejse til et sted med pool er det oplagt at svømme et par baner om morgenen, eller hvornår det nu passer dig bedst. De fleste elsker at svømme, og mange forbinder det specielt med det at være ferie. At tage en svømmetur i poolen er derfor den perfekte ferieaktivitet, der både kombinere feriehygge med god motion.\nDet samme gælder en tur til stranden, hvor der ligeledes er rig mulighed for at få sig en god svømmetur og få bevæget kroppen. Det behøver ikke at være kedeligt at dyrke motion, når du er på ferie. Hold dig aldrig tilbage fra en forfriskende svømmetur. Din krop vil takke dig, når ferien engang er omme.


Kirke / Præstens klumme / 65 - Hvordan skal vi nå frem til jul\nFor år tilbage lavede Johannes Møllehave en herlig gendigtning på vers af fortællingen om ”De hellige tre konger”, Kaspar, Melchior og Balthasar. Bogen er illustreret af Poul Holck. Inden de hellige tre konger når frem til krybben i Bethlehem, er der mange forhindringer og forviklinger. Det begynder med, at de hellige tre konger kommer lidt for sent af sted; for de skal nå at pakke og købe røgelse og myrra, og han, der sælger røgelse, holder lukket, men det lykkes dog kongerne at finde et par pinde i en bagbutik. Da de endelig er på vej til Bethlehem, viser det sig, at Balthasar har glemt sit guld og må hjem igen. De har hver et muldyr med, men på rejsen brækker Kaspars dyr sit ben,\n”og dyret fik en skinne\nog en bandage på,\nmen hele vejen halted’ det,\nog kunne dårligt gå”.\nEn nat lister en tyv sig ind i deres telt og snupper guldet; senere bliver de overfaldet af røvere, en af dem bliver bidt af en skorpion, og de går den forkerte vej. Men endelig når de frem på selve den fireogtyvende.\n”I stalden bræged’ fårene,\nhvor hyggeligt det lød.\nMaria sad med barnet,\nsom hun vugged’ i sit skød”.\n”Hvordan skal vi nå frem til jul?” spørger vi også os selv, for der er mange hindringer undervejs, sådan som vi har oplevet det siden marts måned, hvor landet blev lukket ned på grund af corona. Selv kirkerne blev lukket, og vi måtte fejre påske under andre former. På det tidspunkt tænkte vi, at jul kommer vi da til at fejre, som vi plejer med adskillige gudstjenester juleaften og fyldte kirker; mange kirkegængere, der med glæde synger julens salmer og lytter til juleevangeliet. De tændte juletræer og den fortættede julestemning i kirken. I skrivende stund, i midten af oktober, er der andre tegn i sol, måne og stjerner, for tilsyneladende trækker pandemien meget længere ud, end vi havde forestillet os. ”Hvordan skal vi nå frem til jul?”, når der er begrænsninger på, hvor mange vi må være i kirken. Situationen kræver kreativ tænkning, nye idéer og tiltag, forståelse og overbærenhed. Midt i alle de anderledes juleforberedelser står det dog fast, at uanset hvor mange hindringer der lægges i vejen, så bliver det jul, også i år 2020.\n”Og stjernen over stalden\nhang ung og stærk og gul,\nså nåede de vise mænd\nat komme frem til jul”.


Fukusui Japanese Teppanyaki Restaurant, Warners Bay - Restaurantanmeldelser - TripAdvisor\nRestauranter i nærheden af Fukusui Japanese Teppanyaki Restaurant\nAktiviteter i nærheden af Fukusui Japanese Teppanyaki Restaurant\nFukusui Japanese Teppanyaki Restaurant, Warners Bay\nNr. 5 af 34 Restauranter i Warners Bay\nFantastisk sted at tage hele familien. Fantastisk service, god mad, fantastisk oplevelse fra 3 år til den ældste medlem af familien meget sjove. Vi alle elskede det!\nFantastisk sjov, og maden er god for\nVi ved et uheld faldt over dette sted, da vi boede på Esplanade motel på Warnes Bay og sikke et oplevelse det var! Det var vores børn for første gang på Teppenyaki og det var det perfekte sted for dem at prøve det. Ikke særlig...dyr og meget teatertilbud til børnene. Min 5-årige elskede at fange maden i munden og personalet var slet ikke gad da han satte alle de æg der blev kastet til ham. Vil helt bestemt anbefale dette sted for familier. Maden var god - jeg havde de fisk og skaldyr og ungerne havde fisk/kylling og nød det hele.Mere\nMasser af sjov for at dele\nVi kom her for et arbejde julen som var sjovt. Efter at have at fange mad først med din skål senere i munden var så kom ikke bære noget rodet ud for fikse! Maden var god, men det sjove er i biografen om natten. Jeg...har været på mange bedre Teppanyaki steder som f. eks. havneby Kobe Jones men det er naturligvis også meget dyrere. En god nat, men ikke for maden, mere for underholdningen.Mere\nUtilregnelig personale. God mad, men ikke nok med det til den pris. Fjernet tallerkener før vi var færdige med vores forretten for at få os hurtigere. Så snart vi fiskede de generet os til at flytte. Vi havde ikke engang var færdige med vores drikkevarer....Min datter var stadig at spise! Ingen personlighed rom kokkene. Alt i alt skuffende og for dyrt.Mere\nFamilie indhente min aftensmad. Du skal reservere et godt stykke forud for denne restaurant er super populære men kun har et begrænset antal pladser. Vel umagen værd som prisen er hvad man kunne forvente at det bliver halv.\nFantastisk sjov og god mad\nMen som altid denne type restaurant er mere end bare mad. Underholdningen for at fange æg, skåle af ris og scenariet omkring forberedelsen af de forskellige retter er utroligt underholdende.\nDet var absolut dejligt teppinyaki kok. Han var venlig og sjov & hans mål er upåklagelig (hvilket er vigtigt, når maden er flyvende på dig) . Maden i sig selv var fantastisk. Alt var perfekt tilberedt. Det var frisk, god kvalitet og smagsoplevelser introduceret til...kødet af kokken var lækker og suppleret snarere end bølgeeffekt. Jeg vil vende tilbage med regelmæssige mellemrum og vil anbefale det til nogen. Eneste dårlige ting at sige var, at det var ikke så god skiltning til restauranten og jeg ville være gået glip af det, hvis min Tante ikke havde været før. Der var også nogle der syntes at være at blive vred og talte højlydt telefonen, da vi sad og ventede der var lidt frastødende ældre medarbejdere rundt. Kunne bruge lidt musik for atmosfære.Mere\nTog til Fukusui for en familie fødselsdag. Betjeningen var god, ikke enestående, maden var dejlig med den rigtige smag og underholdningen var sjovt Ville vende tilbage dertil med en gruppe igen.\nPersonalet var dejlige maden var fantastisk og mættende desværre var der ud af is så incoupsnmt prøv deres dybe froiedice fløde .\nGod mad gr8 nat ud\nGod mad altid frisk og velsmagende, er det en madoplevelse, sidde helt tæt på og se kokken underværker! Vi elsker det, og det gør børnene nu 13 og 10. ( Første forsøgte 10 og 8).\nFå hurtige svar fra personale og tidligere besøgende på Fukusui Japanese Teppanyaki Restaurant.\nAdresse: 568 The Esplanade, Warners Bay, Lake Macquarie, New South Wales 2282, Australien\nTelefonnummer: +61 2 4965 7086


Aktiehandleren med den hurtigste computer tjener flest penge. To danske virksomheder rykker nu ved grænsen for, hvor hurtigt aktiehandler kan foregå i det, der er døbt 'ræset mod nul'.\nRedaktionen Mandag, 23. september 2013 - 6:29 27\n70 milliarder dollars. Så meget blev der hver dag i kriseåret 2010 handlet for på de amerikanske børser ejet af Nyse Euronext – det er godt otte milliarder mere, end hvad der blev handlet for på eBay i hele det år.\nOg når multinationale virksomheder og investorer uden sved på panden hver dag handler valuta og aktier for milliarder af dollars, er elektronikken kommet til at spille en altafgørende rolle. Avancerede eksekveringsalgoritmer og netværksapplikationer får datatrafikken til at glide så hurtigt, at en handel til adskillige millioner euro kan realiseres på få sekunder.\n»Der sker en meget massiv omvæltning på valutaområdet, og dér har elektronikken været en gigantisk game changer,« fortæller Mads Jakobsen, markedschef hos Nordea, som til valutahandel har en hel afdeling af udviklere ansat til at udvikle algoritmer, der kan sikre den bedst mulige handel på få sekunder – sekunderet af 4.500 servere og 2.500 terabyte diskplads.\nPå aktiemarkederne går det endnu hurtigere. Aktører i branchen taler om begrebet ‘race to zero’, og det er et ræs, som moderne elektronik har været med til at accelerere kraftigt. Med så store beløb på spil handler det om at minimere det tidsvindue, hvori handlen realiseres.\n»Stort set samtlige børser i verden går mod hurtigere og hurtigere handler. Forskellen er bare, at de på børserne i New York og Chicago er nede på få mikrosekunder – hvorimod andre børser i verden stadig er på millisekunder,« lyder det fra Nikolaj Hermann, medstifter af Fiberblaze.\n»Der er et marked for løsninger, der accelererer aktiehandel. Det er i meget kraftig vækst. Den, der har den hurtigste computer, tjener flest penge,« som Nikolaj Hermann formulerer det.\nFiberblaze er en af de stadig få danske virksomheder, der prøver at koble sig på det globale ræs mod nul. Napatech i Søborg er en anden. Men kompetencerne til at begå sig på markedet burde være til stede.\n»I Danmark har vi traditionelt haft stort teknologifokus, og i københavnsområdet er der fokus på kommunikationsnetværk, halvledere, FPGA, optik osv. Så der er nogle kompetencer, der er bygget op,« siger Napatechs marketingchef, Dan Joe Barry, som dog betoner, at det kræver international tilstedeværelse.\nNapatech udvikler netværksadaptere til overvågning og registrering af datatrafik og har siden starten for ti år siden oplevet eksplosiv vækst. Selskabet omsatte i 2012 for 181 millioner kroner, hvilket var 35 procent mere end året før.\n#1 Christian P. Broe Petersen 23. september 2013 - 08:18\nEn anden løsning ville være at forbyde den slags handler eller lægge en mikroskopisk afgift på, hvilket vel også lidt er under opsejling i EU (kender ikke detaljerne desværre). Teknisk er det selvfølgelig meget interessant, men det står der desværre ikke så meget af i artiklen. Samfundsmæssigt er der jo tale om ren gambling med andre folks penge.\n#2 Brian Hansen 23. september 2013 - 09:34\n#3 Christian Nobel 23. september 2013 - 09:49\nPyramidespil, nu endnu hurtigere.\nDet er jo fuldstændig galimatias, og jeg kan kun give Christian ret i at det burde forbydes.\nAktierne repræsenterer firmaer, hvor folk arbejder og skaber produkter/værdier, ikke lottosedler.\nHele aktiecirkusset er gået helt over gevind, og det er på ingen måde sundt, da aktierne helt efter de hysteriske kællingers (citat Lykketoft) humør lever deres eget liv, afkoblet fra virkeligheden.\nDen eneste løsning er imo, at alle aktier skulle være navnenoterede, og de først kunne sælges efter en ejerperiode hvor der havde været mindst en generalforsamling - på den måde ville man kun have investorer med en reel interesse i firmaets ve og vel, ikke lykkeriddere og hasardspillere.\n#4 Adam Tulinius 23. september 2013 - 10:17\nLur mig om der ikke vil blive invisteret mindre i diverse selskaber, hvis man er tvunget til at sidde på aktierne i en lang tidsperiode.\n#5 Lars Kr. Lundin 23. september 2013 - 10:22\nAlternativt kunne man lovgive at alle handler skulle afstemmes ved udløb af faste intervaller, det kunne være een gang i minuttet, eller een gang i sekundet, hvis det skulle være nødvendigt.\nMen det er klart at børserne, og de myndigheder der opkræver skatter hos dem, ikke har nogen interesse i at regulere handlen.\n#6 Lars Kr. Lundin 23. september 2013 - 10:25\nRe: Oplagt mål for en teenager\nNej, man er nødt til at leje sig ind fysisk meget tæt på børsen, ellers ødelægger ping-tiden det hele.\n#7 Christian Nobel 23. september 2013 - 10:26\nVed du overhovedet hvordan aktier fungerer?\nDet øjeblik aktieemissionen er fuldført, og midlerne tilgået virksomheden, så er aktierne fuldstændig afkoblet fra selve virksomhedens drift.\nHerefter kan virksomheden rejse mere kapital ved enten at foretage endnu en emission, eller ved at sælge eventuelle egne aktier (som man så kan håbe på er blevet mere værd).\nDen største værdi af hele lotterispillet er typisk for de ejere som har været med fra starten, og som ved salg kan score en meget stor gevinst, men det kommer som så ikke selve virksomheden til gode.\nHele fondsbørscirkusset som vi kender det er en syg og samfundsskadelig konstruktion.\n#8 Adam Tulinius 23. september 2013 - 10:44\nNæh, ikke specielt, så din kommentar kastede da lys over en interessante detalje (afkoblingen). Tak.\n.. men det kræver vel stadigvæk at nogen er interesserede i at give noget som helst for aktierne første gang de handles, og at den nogen er villig til at blive bundet til aktierne i en længere tidsperiode, som du selv foreslog. Jeg gætter så på at aktierne vil blive handlet for mindre når man indfører en binding, hvilket så giver mindre kapital til selskabet.\nOplys mig gerne om hvorfor det ikke er tilfældet. :-)\n#9 Peter Warholm 23. september 2013 - 11:08\n#10 Christian Nobel 23. september 2013 - 11:38\nDer kan nok ikke svares entydigt på det, da den første handel vil være på andre præmisser end i dag, herunder et behov for en væsentlig bedre due dilligence, således at investeringen ikke forgår ud fra en forventning om varm luft og perverse kursstigninger, men ud fra en forventning om at en sund virksomhed som vil give afkast på sigt.\nHusk på den oprindelige ide med aktier er at investorer låner penge til virksomheden, mod at de får et udbytte. Og des sundere virksomheden er, des større udbytte.\nOg man skal også huske på at der er mange selskaber som ikke er børsnoterede, hvor der er et tættere forhold mellem ejer og virksomhed. Endvidere vil der i et tættere forhold mellem virksomhed og ejerkreds også bestå en mulighed for at ejerkredsen kan skyde mere kapital i driften, uden fordeling af ejerforhold ændres.\nHele ideen om kursgevinst er fundamentalt set syg, og har over tiden kostet verdensøkonomien så mange penge så man tror det er løgn (samtidig med ganske få enkeltindivider er blevet forgyldt i pervers grad).\n#11 René Fléron 23. september 2013 - 22:36\nKøbe en vokal\nJeg vil gerne købe en vokal. På internettet (Youtube) kan man finde adskellige jubel-idioter der har fundet "gratis energi", de konstruerer små mekanismer som "høster" gratis energi. Desværre overtræder de termodynamikkens love - hvilket de tydeligt ikke selv forstår. Jeg har ladet mig fortælle at hvis man kan komme "ind foran" i informationsstrømmen fra børserne så kan man nå at lave købs/salgs transaktioner inden den egentlige kunde opdager det og på den måde malke lidt penge ud af systemet. Det hele handler om at det skal gå stærkt, det fremgår vist også af artiklen. I den trykte version ses en smuk graf, der klart viser potentialet. Som årene er gået (start omkring 2003) kan der handles flere og flere gange pr sekund, smart. Jo flere handler pr. tidsenhed jo flere penge kan man tjene (som jeg forstår det).\nNu er det at jeg gerne vil have opklaret noget måske banalt og ihvertfald gammeldags: Hvor er det at værdien skabes? Altså hvordan er det at når en aktie kan handles 100 gange i sekundet istedet for sølle én så er den mere værd og aktiehandleren kan købe sig en større luksus-yacht? Yachten er fysisk og har en værdi, men hvordan eller hvorfra kom værdien ud af de ultra-hurtige handler? Hvis hurtigere og hurtigere handler er måden at skabe værdi på, så kan det da kun gå for langsomt med at accelere hastighedsudviddelserne i systemet. Hvad er den teoretiske grænse? Er der nogen eller går det mod uendeligt? I så fald er det jo løsningen på alle vores kriser, "free money". Dan Joe Barry siger (også i den trykte udgave) at det ikke er for familien Danmark, men kun de professionelle. Det forstår jeg ikke. Det må da virke endnu bedre hvis flere handler hurtigere - det giver jo endnu flere penge. Som sagt lyder det utroligt og derfor vil jeg gerne købe en vokal for at forstå det her: Hurtigere handel lig højere værdi?\nEr det virkelig sandt eller skal vi til at kategorisere de "professionelle" værdipapir- og valutahandlere sammen med krystalhealere og gratis energitosser. Med den lille forskel naturligvis at sidstnævnte ikke har så stor indflydelse.\n#12 Christian Nobel 23. september 2013 - 23:34\nRe: Købe en vokal\nNu er det at jeg gerne vil have opklaret noget måske banalt og ihvertfald gammeldags: Hvor er det at værdien skabes?\nDer skabes ingen værdi, kun gevinst til lykkeriddere og opportunister.\nDet er rendyrket handel med varm luft, og resultatet er nærmere at samfundet taber værdi, al den stund hysteriet med et snuptag kan kaste en sund virksomhed ud i krise, og medføre at medarbejderne står uden arbejde, trods det der reelt ingen forskel har været på virksomhedens drift.\nDer har været flere historier om at fejlslagne børshandler, eksempelvis hvor der ved et uheld er blevet handlet en faktor 1000 forkert, har haft voldsomme konsekvenser.\n#13 Nicolai Nyberg 24. september 2013 - 02:11\nHar du talt med din Nanex i dag ?\nIndenfor aktier, er der talrige analyser både af Nanex selv og andre seriøse markedsaktører, der viser, at bestemt ikke alle typer for HFT bidrager positivt til et mere stabilt marked (læs: lavere volatilitet) eller indgyder tryghed omkring prisfastsættelsen.\nOg indenfor valuta vurderer jeg, at sub-micro-second time-to-market performance er unødvendigt, fordi aktørene ikke vil have de samme negative erfaringer som med aktier.\nOg kære politkere: lad nu være med at brandbeskatte handler. Det løser ikke problemerne. Kun ordentlige og ens fair vilkår for alle aktører kan være med til at eliminere problemerne.\n#14 Peter Stricker 24. september 2013 - 03:53\nRe: Har du talt med din Nanex i dag ?\nOg kære politkere: lad nu være med at brandbeskatte handler.\nDet er der vel heller ingen, der har advokeret for. Tværtimod tales der om mikroskopiske skatter, som eksempelvis Tobin skat i størrelsesordenen en procent af en procent.\n#15 Nicolai Nyberg 24. september 2013 - 04:57\nTværtimod tales der om mikroskopiske skatter, som eksempelvis Tobin skat i størrelsesordenen en procent af en procent.\nDet svarer til 1/10000 eller et basis-point eller en pip (point in point). Hvis man nu handler med et spread på 0.3-0.4 pips, så synes jeg egentlig man godt kan tale om brandbeskatning. Og man har stadig ikke adresseret de grundlæggende strukturelle problemer med HFT.\n#16 Lars Kr. Lundin 24. september 2013 - 10:08\nJeg har ladet mig fortælle at hvis man kan komme "ind foran" i informationsstrømmen fra børserne så kan man nå at lave købs/salgs transaktioner inden den egentlige kunde opdager det og på den måde malke lidt penge ud af systemet.\nBørsens aktivitet er at matche een der vil sælge et papir til en pris X med een der tilbyder at købe samme for Y, hvor Y >= X. Hvis Y < X er der ingen handel.\nNår Y > X[*] så kan en tredje person med tilstrækkelig hurtig software og netværk købe for prisen X og i næste øjeblik sælge for Y. Fortjenesten på Y - X opnås med den begrænsede risiko at der må sælges med et tab fordi Y annullerer sit tilbud i det korte interval mens der købes.\nDette er een af grundene til at børserne med tiden understøtter bud med finere og finere prisopløsning.\nDette gavner ikke markedet.\n[*] Børsen skal også have en (meget) lille betaling Z, så det er nødvendigt at Y > X + Z, men princippet er uændret - bortset fra at børsen selvfølgelig er glade for alle de mange ekstra handler.\n#17 Claus Wøbbe 25. september 2013 - 12:57\nHvad vil du opnå med en afgift på handler? Hvorfor tror du dog der er tale om gambling med andre folks penge??\nHFT har jo den fordel, at den sikrer en hurtigere indstilling af markedets opfattelse af et selskabs værdi, altså en mere effektiv prisdannelse. Hvad er der galt i det?\nEn afgift vil kun sænke denne effektivitet - kaste grus i den kapitalistiske maskine. Det vil være skadeligt for prisdannelsen.\n#18 Michael Bæk 25. september 2013 - 18:18\n" Lur mig om der ikke vil blive invisteret mindre i diverse selskaber, hvis man er tvunget til at sidde på aktierne i en lang tidsperiode. "\nDet tror jeg nu ikke. Der vil blive SPEKULERET mindre, men reelle investeringer vil fortsætte - måske forøges, hvis det lykkes at mindske den risiko, som ligger i skruppelløse spekulanters børshasard.\n#19 Claus Wøbbe 25. september 2013 - 22:13\n#20 Peter Stricker 25. september 2013 - 22:26\nHallo - spekulation er godt, det er sundt...\n#21 Christian Nobel 25. september 2013 - 22:31\nSpekulation er jo ikke ulovlig.\nDet er heller ikke ulovligt at udtale sig ubegavet!\nMen det er godt nok en sølle holdning at bare det ikke er ulovligt, så sk... vi på om det er samfundsskadeligt eller uetisk.\n#22 Claus Wøbbe 25. september 2013 - 23:05\n#23 Christian Nobel 25. september 2013 - 23:21\nForklar mig i stedet, hvorfor det er "samfundsskadeligt" og "uetisk" at "spekulere". Hvad mener du med det?\nStart med at læse mine tidligere indlæg!\nDet fremgår ret klart hvorfor hverken samfund eller virksomheder ingen gevinst har af aktiespekulation.\nOg det uetiske ligger i, at den gevinst nogle få scorer udelukkende er et resultat af hasardspil som ikke er bundet op i reel værdiskabelse.\n#24 Michael Bæk 26. september 2013 - 09:12\nSpekulation er et nulsumsspil. Der skabes intet. Til gengæld øger spekulanters aktiviteter kursudsvingninger og medvirker til skabelse af 'bobler' og økonomisk ustabilitet.\nDet skal som minimum reguleres med skatter. Derudover skal 'finansielle masseødelæggelsesvåben' (citat Warren Buffet) forbydes.\nIntet samfund har eksempelvis gavn af, at der spekuleres i kursfald, det siger sig selv.\n#25 Claus Wøbbe 26. september 2013 - 09:15\nNej, spekulation er den mekanisme, der sikrer korrekt prisfastsættelse af en virksomhed.\nPS: Du er jo selv spekulant, når du vælger, i hvilken butik du vil købe din letmælk.\n#26 Christian Nobel 26. september 2013 - 10:24\nJeg er nødt til at gentage mit spørgsmål fra tidligere - ved du hvordan (børsnoterede) aktier fungerer?\n#27 Henrik Mikael Kristensen 27. september 2013 - 16:18\nHer er en illustration af, hvordan HFT har udviklet sig siden 2007:


Antonigade 9 | En af Københavns ældste gader | Jeudan\nPå Antonigade 9 ligger en arkitektonisk perle, som tidligere var genstand for stor benovelse blandt byens borgere. Nogle kaldte sågar ejendommen for ”Slottet i Antonistræde”. Læs historien om Antonigade.\nAntonigade har rødder tilbage til 1400-tallet. I et skøde fra 1419 nævnes gaden første gang som Pouelsstræde. Gaden er siden blevet kaldt både Lille Pilestræde, Børstenbindergaden, Antonistræde og Antonigade.\nEjendommen blev opført i 1766 af arkitekt og lærer Hans Næss. Han købte sammen med tømrermester Jens Suhr to små huse med dertilhørende haveanlæg. Husene blev revet ned – nu ville de to herrer forandre gadens udtryk.\nSlottet i Antonigade\nNæss og Suhr opførte i stedet et fire etagers veldekoreret hus, som adskilte sig i forhold til resten af gadens små bindingsværkshuse. Antonigade 9 blev derfor i folkemunde kaldt ”Slottet i Antonistræde”.\nDu kan læse flere gode historier om ejendomme i København her.\nDen røde bastion i gaden med de mange navne


Fedtkanten - Mit liv med LCHF: Det forbandede sukker!\nDet forbandede sukker!\nEndnu en gang må jeg se mig selv slået. Arhmen, det er da utroligt! Jeg tror snart jeg skal have gang i en lille challenge af en art, så jeg kan finde mit konkurrence-gen frem, og så jeg kan komme ud af denne her spiral. Noget der ligner fire uger uden sukker måske? Det hænger jo godt sammen med, at jeg vil afprøve ketose kosten. Det gode ved, at være fire uger fri er, at så forsvinder sukkertrangen samtidig, så ens cravings er væk efter de fire uger. Win-win!\nJeg vil gå lidt i tænkeboks om, hvad min challenge skal være - for noget skal der til. Og måske jeg skulle se om manden eller en veninde er med på at vædde. Det er altid bedre, hvis der er en attraktiv præmie i den anden ende!!!\nEgentligt var det meningen, at jeg ville have været ude og rulle i dag, når jeg blev færdig med min svenskopgave - men det blæste jo en pelikan, så jeg tænkte, det nok ikke var den bedste idé i verden. Håber det er bedre i morgen, så jeg kan komme ud og øve mig i at bremse ;-)\nEr der i øvrigt nogen derude, der kender en app, som man kan få til android , hvor man tæller dage - altså eksempelvis hvor mange dage man har været sukkerfri? Jeg kan kun finde nogen der tæller ned eller nogen med rygestop. Det kunne være lidt fedt med sådan en widget på skærmen som reminder :-)


3 gode gaveidéer - livecounter.dk\nDer findes næsten altid en årsag til at give en gave. Fødselsdage, bryllup, jul, dåb, konfirmation, jubilæer og så videre. Der er mange anledninger, og det kan være svært at finde på en god gave igen og igen. Her får du 3 gode idéer til gaver til dig, der ikke altid gider give de gaver, der står på ønskesedlen.\nDet er altid en god idé at give en oplevelse i gave. En oplevelse er noget, man husker. Det vil være et evigt minde, og det er noget, du som giver kan dele med modtageren. Der findes tusindvis af forskellige oplevelser, man kan give i gave, så det handler bare om at være kreativ. Eksempelvis kan man tage på øl-, vin-, rom-, gin- eller whiskysmagning. Man kan tage ud og flyve luftballon. Man kan tage til koncert eller i teatret. Man kan tage ud og rejse. Man kan tage på udflugt. Man kan gøre stort set lige, hvad der passer en – kun fantasien sætter grænser.\n2. Noget personligt\nEn anden alletiders gaveidé er en personlig gave. Det kan for eksempel være en fotokalender fyldt med personlige billeder og minder. Eller det kan være en t-shirt eller en kop med et billede eller en tekst trykt på. Det kan være en billederamme fyldt med gode minder. Det kan også være et maleri eller en plakat, hvis man har lidt kreative evner. Eller det kan være noget, børnene har lavet i sløjd. Uanset hvad, er en personlig gave altid et hit, fordi det er noget, der er lavet specielt til modtageren.\n3. En kurv med lækkerier\nDet er altid dejligt at modtage lækre produkter, så et tredje gavebud er en kurv fyldt med lækkerier. Uanset om det er kropspleje, produkter til bilen, madolie og krydderier, alkohol eller noget helt andet, så skal det bare være noget, der passer til modtageren, og han eller hun vil med garanti blive glad. Skal du ud og lede efter gave kan du med fordel shoppe på Cyber Monday.\nNy mobiltelefon: det skal du have med i overvejelserne


Marcus Knuth får et af Jarlovs ordførerskaber\nAf Birgitte Søe | onsdag den 4. december 2019\nEfter sit partiskifte har Marcus Knuth fået nyt ordførerskab hos sit nye parti, Det Konservative Folkeparti.\nMarcus Knuth (K) har fået tildelt sine nye ordførerskaber.\nKonservatives nye medlem af folketingsgruppen sætter sig på udlændingeordførerposten. Det skriver TV 2.\nDerudover bliver også han integrations- og indfødsretsordfører. Alle ordførerskaber har tidligere tilhørt den konservative profil Rasmus Jarlov (K).\n"Jeg er utrolig stolt over at blive ordfører for udlændinge, integration og indfødsret for De Konservative. Kampen for vores danske værdier og kultur er utrolig vigtig for mig, og jeg ser meget frem til det store arbejde, der ligger foran os," skriver Marcus Knuth på sin facebookside.\nOgså Rasmus Jarlov kommenterer på Twitter afgivelsen af ordførerskaber.\nJeg har sjældent været så tryg ved at afgive et ordførerskab, som når Marcus Knuth nu bliver udlændingeordfører for K. En fast udlændingepolitik er afgørende for, at Danmark også i fremtiden vil være et fredeligt, tillidsfuldt og sammenhængende land, og det kæmper vi for hver dag\n— Rasmus Jarlov (@RasmusJarlov) December 4, 2019\nMarcus Knuth skiftede i slutningen af november fra Venstre til Det Konservative Folkeparti, fordi Venstres udlændingepolitik ikke længere flugtede med hans egen. Nu skal han i stedet lægge linjen for sit nye parti.\n"Jakob (Ellemann, red.) har været som en politisk storebror for mig, og jeg har den allerstørste respekt for Jakob som kammerat, som menneske og som leder af Venstre. Det vil jeg altid have. Men vi har også været bevidste om, at vi ikke altid har de samme holdninger – specielt ikke, når det gælder værdi- og udlændingepolitikken," skrev den tidligere Venstremand om sin afgang på sin facebookprofil.\nBORGMESTERSTOP: Erik Nielsen (S) stopper som borgmester i Rødovre til marts. Kommunen har ikke oplyst årsagen til, at han trækker sig, men det sker efter flere dårlige sager i kommunen.